BIANCO project
Koronczi Endre – www.koronczi.hu/bianco – bianco@koronczi.hu
A BIANCO project kísérletet tesz arra, hogy a képzőművészetről való gondolkodást mentesítse az előítéletektől és a sztereotip megközelítésektől.
A BIANCO project egy valóságos helyzetet igyekszik teremteni, melyben a képzőművészet eredményei úgy kerülnek a nyilvánosság elé, hogy közben nem állítja, hogy művészetről beszél. Gondolkodjunk úgy, hogy közben nem kívánjuk meghatározni a gondolkodásunk formáját.
A BIANCO project kijelentéseit annak reményében teszi, hogy a művészeti kontextus elhagyásával a befogadás nyitottabbá és szabadabbá válik. Beszéljünk úgy, hogy közben nem állítjuk azt, hogy művészetről beszélünk. Tegyünk egy kísérletet arra, hogy megváltozik-e a véleményünk a látottakról, ha közben nem próbáljuk meghatározni a befogadás formáját.
Állítások
A BIANCO Project létrejöttét alapjában egy olyan szándék inspirálta, mely igényt formál a képzőművészeti gondolkodás társadalmi kommunikációba való integrálására.
A BIANCO project a képzőművészet és a képzőművészet-fogyasztás sztereotip formáinak viszonyával kapcsolatos kérdéseket feszeget. Megkísérli a válaszadást, és a kísérleti válaszok formájában egy modellt kíván felállítani, melyen keresztül hidat épít a vizualitást kommunikációs eszközként használó területek számára.
Ennek értelmében kísérletet tesz arra, hogy a képzőművészetet a vizuális kommunikáció tartalomszolgáltatójává tegye.
A képzőművészet szerepének és kommunikációs lehetőségeinek újragondolásával és a képzőművészet hagyományos műfajaira eddig nem jellemző stratégiával egy valóságos szituációt igyekszik szimulálni.
A BIANCO project által felállított modellen keresztül lehetőség nyílik a képzőművészet társadalomban elfoglalt helyének újrafogalmazására. Egy új nyelven, a civil befogadók számára otthonosabbnak tűnő, megszokottabb formában tálalja a képzőművészet termékeit, image-t, auráját, a műtárgyakat, ezáltal új pozíciót kíván maghatározni a képzőművészet számára.
A BIANCO célja
A BIANCO project célja, hogy egy modellt állítson fel. A modell a képzőművészeti tartalmak közlésének egy új formáját kívánja megteremteni, amely egy termékcsomag formájában jelenik meg. A művész és az általa létrehozott műtárgyak tekinthetők a termékcsomagnak, mely a művészeti tartalmakat álcázott formában közvetíti.
Az álcázott megjelenés következtében lehetővé válik a művészeti tartalom előítéletek nélküli befogadása. A primér befogadás új szerepkört határoz meg a művészeti tartalom számára. Az újradefiniált szerep teszi lehetővé, hogy a művészet számára eddig elérhetetlen kommunikációs csatornákat vegyen igénybe.
A BIANCO project így olyan befogadókhoz is szól, akik eddig nem tartoztak jellemzően a képzőművészetet fogyasztók közé. Ezáltal a project lehetővé teszi a képzőművészet közönségének bővítését.
Az BIANCO kommunikációs stratégiája új befogadó réteget teremt a művészeti tartalmak számára.
Körülmények
A BIANCO egy non-profit képzőművészeti projekt, mely szponzorok, támogatók igénybevétele nélkül jött létre, és saját erőből valósítja meg fő célkitűzéseit. A BIANCO project egy önálló vállalkozás keretei között, egyéni művészeti kezdeményezéseként próbál hatékonyan működni, ezáltal rá van kényszerítve arra, hogy a gazdasági élet elvárásainak is megfeleljen.
A BIANCO project egyszemélyes kezdeményezés, melyet a művész egy képzőművészeti akció keretében valósít meg. A projektben a művész önmagát használja fel, figuráját minden idealizálás nélkül, saját ruháiban, a rá jellemző magatartással és gesztusokkal mutatja meg. Ezáltal válik a művész a BIANCO modell egyik alapelemévé, és a modell értelmében a művész és az általa létrehozott műtárgy egy önálló egységgé.
BIANCO-történet
•	A BIANCO koncepció születése (Rotterdam, Hollandia), 2001. március
•	Az első BIANCO kép készülése, 2001. március
•	Az első BIANCO dokumentációs videó készülése, 2001. március
•	Az BIANCO weboldal első verziójának indulása (www.koronczi.hu/bianco), 2001. május
•	Az első BIANCO matrica kiragasztása, 2001. augusztus
•	Az első BIANCO kvázi hirdetés megjelenése, 2001. október
•	Quasi (Coca-Cola), 2002. január
•	Az első BIANCO projekt-beszámoló kiállítás (Egy perc egy képre / One Minute for an Image Kortárs Művészeti Intézet, Dunaújváros), 2002. február
•	Az első BIANCO videó készülése, 2002. július
•	Az első külföldi projekt-beszámoló kiállítás (Túlmunka / Overwork, TENT, Rotterdam, Hollandia), 2002. augusztus
•	2002-2003 kollekció, a BIANCO képkollekció 50 darabos változatának bemutatója (az első BIANCO online kiállítás), 2003. április
•	Az első BIANCO felhívás. - Fesd Sárgára!, 2003. június
•	A BIANCO csoda, 2003. június
•	2004 kollekció – 100 kép, 2004. május
A BIANCO szellemében létrejött más projekt
Csettegő-szépségverseny, Nagybörzsöny, 2003. november
A 100 képből álló BIANCO képkollekció darabjai a következő országokban készültek:
•	Ausztria
•	Dánia
•	Hollandia
•	Magyarország
•	Németország
•	Norvégia
•	Olaszország
•	Svájc
A BIANCO eszközei
vizualitás
•	A BIANCO által használt összes médiumban következetesen és összehangoltan megjelenő
vizuális elemek:
•	BIANCO logok
•	sárga/fekete színek
•	a művész figurája
•	a BIANCO képek
•	a BIANCO projektek arculata
média
•	Alternatív média:
•	matrica-akció
•	szórólapok terjesztése (kulturális intézmények, bevásárlóközpontok, autószélvédők)
•	e-mail körlevelek
•	internet oldal
színek
•	color codex (a sárga/fekete színek következetes használata)
művészet
•	a képzőművészet, mint kontextus
A BIANCO kommunikációs csatornái
•	Magazin-melléklet (behúzás)
•	Matrica-akció
•	Szóróanyagok terjesztése (közösségi terek, kulturális intézmények)
•	Szórólapok terjesztése (közterületeken terjesztett szóróanyagok: kulturális intézmények, bevásárlóközpontok, autószélvédő, stb.)
•	Kvázi hirdetések a szaksajtóban, bannerek a képzőművészeti portálokon
•	Direkt Mail akciók
•	Internet oldal
•	Beszámoló kiállítások
A BIANCO korábbi verzióiban használt szlogenek:
A BIANCO project a képzőművészetet a kreatív vizuális kommunikáció tartalomszolgáltatójává teszi.
A BIANCO project egy modellt kínál, mely segítségével hidat épít a vizualitást, mint kommunikációs lehetőséget használó területek között.
A BIANCO project vizuális referenciái tartalmilag is vonzóvá teszik a termék és promóciója közötti viszonyt.
A BIANCO project lehetőségeket kínál a kommunikációs stratégia megváltoztatására, egyedivé és hitelessé teszi a tartalom és promóció kapcsolatát.
A BIANCO project által kínált személyes referenciák segítségével a promóció biztos alapokra helyeződik, ami páratlan biztonságot kölcsönöz a felhasználás szabadságához.
A BIANCO project által kínált vizuális minta egyedülálló kontextust teremt kiválasztott terméknek.
A BIANCO project vizuális technológiájában rejlő tökéletesség határozottá és meggyőzővé teszi a promóciót, jó alapot teremtve extra tartalmak közléséhez.
A termékcsomag
A BIANCO által felállított modell értelmében a művészt és az általa létrehozott műtárgyakat egy termékcsomagnak tekintjük. A csomag két fő alkotóeleme:
•	a művész
•	a műtárgyak
A termékcsomag jellegét a BIANCO project által kialakított brand határozza meg. A BIANCO brand egyszerre kommunikálja a művekben megjelenő egyedi tartalmat, és művész emblematikus figuráját. A művész egyénisége válik a projekt arculatának meghatározó elemévé.
A műtárgyak
A BIANCO modell értelmében létrehozott termékcsomag másik alkotóelemét a művész által létrehozott műtárgyak képezik. A műtárgyak egyrészt a művész tevékenységére vonatkozó referenciát jelentenek, másrészt példákat hoznak fel arra, hogy a művészet végtermékei hogyan válhatnak a BIANCO modell szellemében egy újrafelhasználás kiindulópontjaivá.
A műtárgyak bemutatása a művész weboldalán található.
www.koronczi.hu
A BIANCO termékcsomag jellemzői
Digitális...
...ezért számtalan felhasználási módja lehetséges.
A BIANCO képkollekció egy digitálisan kódolt és archivált képsorozatot jelent. A képek méret- és formátumbeli megkötöttség nélkül felhasználhatók. A képek digitális kódolásának köszönhetően a legkülönbözőbb felhasználási területeken is alkalmazhatók.
Kiváló minőségű...
...a művész személye a garancia. 
A BIANCO project szolgáltatásainak magas minőségét a művész sokoldalú művészeti referenciái támogatják. A minőség prezentálására egy jó példa a BIANCO képkollekció, melyekre a digitális kódolás és a magas felbontás jellemző. Ennek köszönhetően a képek minőségi- és méretkorlátok nélkül felhasználhatók.
Flexibilis...
...változékony, színes és sokoldalú.
A BIANCO project által kínált termékcsomag egy modellt képez, mely sokoldalúságával lehetőséget nyújt az egyéni felhasználásra. Változékonysága abban rejlik, hogy egy alapvető struktúrát határoz meg, mely minden esetben felruházható egyéni jegyekkel. A modell a befejezetlensége által válik szolgáltatássá. A megrendelői igények formálják egyedivé, és azáltal válik a felhasznált szolgáltatás fogyasztható műtárggyá. A Quasi terv formájában egy példa látható arra, hogy a BIANCO modell hogyan válik alkalmazható koncepcióvá egy konkrét megrendelés esetében.
Egyedi...
...kísérleti jellegénél fogva egy páratlan kezdeményezés.
A művész lénye önmagában egyedi. Egyfelől személyének és szellemi termékének felhasználása teszi egyénivé és utánozhatatlanná a BIANCO project szolgáltatásait. Másfelől a projekt koncepciójának egyedisége is a művész személyiségének felhasználásában rejlik.
Archív...
... ezért könnyen kezelhető.
A BIANCO project a felhasznált digitális technológia révén a legkorszerűbb adatmegőrzési követelményeknek is meg tud felelni. Ezáltal minőségi stabilitást biztosít a létrejövő projektek számára. Lehetőséget nyújt a projektek részletes dokumentálására és folyamatosan újrahasznosíthatóvá teszi a részeredményeket. 
Részletgazdag...
... információtartalom minden apró részletben.
A művész személyiségben rejlő lehetőségek teszik gazdaggá és sokszínűvé a BIANCO project szolgáltatásait. A részletgazdagság egyrészt a BIANCO modell tartalmát jellemzi, másrészt a BIANCO project által létrehozott képkollekcióra is vonatkozik. A magas felbontás a képeket sokrétűvé és technikailag hitelessé, valamint több szinten befogadhatóvá teszi.
A BIANCO partnerei:
•	Átrium Magazin
•	Colors
•	Műértő
•	exIndex
•	ikOn
Külön köszönet
az alábbi személyeknek a BIANCO project megvalósításához nyújtott segítségükért!
•	Andrási Gábor
•	Baglyas Erika
•	Bán András
•	Halasi Rita Mária
•	Nagy Gábor György
•	Nemes Attila
•	Radnai Tamás
•	Schmideg Ádám
•	Schneemeier Andrea
•	Timár Katalin
•	Tove Tommerberg
A BIANCO project weboldal 4.0 verziójának létrejöttét a
Nemzeti Kulturális Alapprogram támogatta